Εκλογές στη Σιέρα Λεόνε

Οι εκλογές στη Σιέρα Λεόνε διεξάγονται σε εθνικό επίπεδο για την εκλογή του προέδρου και του μονοθάλαμου Κοινοβουλίου. Η Σιέρα Λεόνε διαθέτει ένα πολυκομματικό σύστημα, με δύο ή τρία ισχυρά κόμματα.

Τόσο ο πρόεδρος όσο και τα μέλη του Κοινοβουλίου εκλέγονται για πενταετή θητεία. Το Κοινοβούλιο αποτελείται από 124 μέλη, 112 εκ των οποίων εκλέγονται με πλειοψηφικό σύστημα σε μονοεδρικές εκλογικές περιφέρειες και 12 μέλη εκλέγονται με έμμεση ψήφο.

Μια ανεξάρτητη Εκλογική Επιτροπή, αποτελούμενη από έναν πρόεδρο και τέσσερις επιτρόπους, επιλέγεται από τον πρόεδρο, με την έγκριση του Κοινοβουλίου. Η επιτροπή είναι υπεύθυνη για την εγγραφή των ψηφοφόρων, τη διεξαγωγή εκλογών και δημοψηφισμάτων, καθώς και για την εγγραφή τόσο των ψηφοφόρων όσο και των πολιτικών κομμάτων. Πρέπει επίσης να υπάρχει μια ανεξάρτητη Επιτροπή Εγγραφής Πολιτικών Κομμάτων, που απαρτίζεται από τέσσερα μέλη διορισμένα από τον πρόεδρο.

Οι ψηφοφόροι πρέπει να είναι 18 ετών και να έχουν σώας τας φρένας. Η ψηφοφορία διεξάγεται με μυστική ψήφο.

 Πρόσφατες εκλογές (2023) 

Ο Τζούλιους Μαάντα Μπίο επανεξελέγη πρόεδρος στις εκλογές που διεξήχθησαν στις 24 Ιουνίου 2023 με ποσοστό 56% των ψήφων, ενώ το Λαϊκό Κόμμα της Σιέρα Λεόνε (SLPP) κέρδισε 81 έδρες στο Κοινοβούλιο, σε σύγκριση με το κύριο κόμμα της αντιπολίτευσης, το Κόμμα Όλων των Λαών (APC), το οποίο κέρδισε 54 έδρες. Το αποτέλεσμα αμφισβητήθηκε από το Κόμμα Όλων των Λαών, το οποίο απαίτησε την επανάληψη των εκλογών, επικαλούμενο «κατάφωρες παρατυπίες».

 Προηγούμενες εκλογές 

 Προεδρικές εκλογές 
 1985 
Ένα δημοψήφισμα για την επιβεβαίωση της υποψηφιότητας του Τζόζεφ Σαϊντού Μόμοχ για την προεδρία διεξήχθη στη Σιέρα Λεόνε την 1η Οκτωβρίου 1985.Background Note: Sierra Leone US Department of State Ήταν η πρώτη άμεση ψηφοφορία για πρόεδρο στη χώρα.Sierra Leone Election New York Times, 2 October 1985 Την περίοδο εκείνη, η χώρα ήταν ένα μονοκομματικό κράτος με το Κογκρέσο Όλου του Λαού ως το μόνο νόμιμο κόμμα.

Ο Μόμοχ ορίστηκε υποψήφιος πρόεδρος από το Κόμμα APC, αφού ο απερχόμενος πρόεδρος Σιάκα Στίβενς έπεισε αρκετούς άλλους υποψηφίους να αποσυρθούν. Οι ψηφοφόροι είχαν μόνο την επιλογή να εγκρίνουν ή να απορρίψουν την υποψηφιότητά του. Η υποψηφιότητα του Μόμοχ εγκρίθηκε με ποσοστό 99,85%, με λίγο πάνω από 4.000 πολίτες να ψηφίζουν «όχι».

 1996 
Γενικές εκλογές διεξήχθησαν στις 26 και 27 Φεβρουαρίου 1996 για την εκλογή του Προέδρου και των μελών του Κοινοβουλίου, με δεύτερο γύρο των προεδρικών εκλογών στις 15 Μαρτίου. Ήταν οι πρώτες εκλογές μετά την επαναφορά της πολυκομματικής δημοκρατίας, κατόπιν του δημοψηφίσματος για το νέο σύνταγμα το 1991, και οι πρώτες πολυκομματικές εκλογές που διεξήχθησαν στη χώρα από τις βουλευτικές εκλογές του 1977.

Τις προεδρικές εκλογές κέρδισε ο Αχμέτ Τετζάν Καμπάχ του Λαϊκού Κόμματος της Σιέρα Λεόνε (SLPP), ο οποίος νίκησε τον Τζον Καρέφα-Σμαρτ του Ενωμένου Εθνικού Λαϊκού Κόμματος στον δεύτερο γύρο με 60% έναντι 40%. Στις βουλευτικές εκλογές, το SLPP έγινε το μεγαλύτερο κόμμα για πρώτη φορά σε 29 χρόνια, κερδίζοντας 27 από τις 68 εκλεγμένες έδρες, ενώ το UNPP τερμάτισε δεύτερο με 17 έδρες.

Το Κογκρέσο Όλου του Λαού, το οποίο είχε κυβερνήσει από το 1968 έως το 1992 (και από το 1978 έως το 1991 ως το μόνο νόμιμο κόμμα), συμμετείχε για πρώτη φορά σε ανταγωνιστικές εκλογές έπειτα από δύο δεκαετίες. Τερμάτισε τέταρτο στις βουλευτικές εκλογές, ενώ ο προεδρικός του υποψήφιος, Έντουαρντ Τουρέι, κατέλαβε την πέμπτη θέση με μόλις 5,1% των ψήφων.

Οι εκλογές χαρακτηρίστηκαν από βία.

Οι εκλογές αποτέλεσαν μεταβατικό στάδιο καθώς η χώρα εφάρμοζε το Σύνταγμα του 1991 και είχε μετάβαση από στρατιωτική σε πολιτική διακυβέρνηση. Ο πρόεδρος εκλεγόταν μέσω του συστήματος δύο γύρων. Οι βουλευτικές εκλογές διεξήχθησαν με αναλογική εκπροσώπηση σε ενιαία εθνική περιφέρεια με εκλογικό όριο 5%."NPRC Decree No 16, 1995 - The Electoral Provisions Decree, 1995 Being A Decree to Make A Provision for The Election of Members of Parliament and for Other Matters Connected Therewith," Sierra Leone National Provisional Ruling Council, 18th of December, 1995 Προηγουμένως, η χώρα χρησιμοποιούσε πλειοψηφικό σύστημα (first-past-the-post) για τις βουλευτικές εκλογές. Η χρήση της αναλογικής εκπροσώπησης το 1996 και το 2002 έχει περιγραφεί ως το «σύντομο πείραμα» της Σιέρα Λεόνε με την αναλογική εκπροσώπηση.The Compelling Case for Proportional Representation (PR) Electoral System in Sierra Leone Critique Echo, 2022

Καθώς κανένας υποψήφιος δεν συγκέντρωσε πάνω από 55% των ψήφων στον πρώτο γύρο, διεξήχθη δεύτερος γύρος ψηφοφορίας στον οποίο νικητής αναδείχθηκε ο Καμπάχ με 59,4% έναντι 40,5 για τον Καρέφα-Σμαρτ.

Στις 25 Μαΐου 1997 ο Καμπάχ ανατράπηκε με πραξικόπημα υπό την ηγεσία του Τζόνι Πολ Κορόμα. Ωστόσο, επανήλθε στην εξουσία στις 10 Μαρτίου 1998 με την παρέμβαση δυνάμεων της ECOWAS υπό τη διοίκηση της Νιγηρίας.

 2002 
Γενικές εκλογές διεξήχθησαν στις 14 Μαΐου 2002 για την ανάδειξη προέδρου και κοινοβουλίου. Ο εν ενεργεία πρόεδρος Αχμέντ Τετζάν Καμπάχ του SLPP επανεξελέγη με ποσοστό άνω του 70% στον πρώτο γύρο, γεγονός που κατέστησε περιττή τη διεξαγωγή δεύτερου γύρου. Στις βουλευτικές εκλογές, το SLPP έλαβε σχεδόν το 70% των ψήφων, κερδίζοντας 83 από τις 112 έδρες. Το Κόμμα Όλων των Λαών αναδείχθηκε σε κύριο κόμμα της αντιπολίτευσης, αντικαθιστώντας το Εθνικό Λαϊκό Κόμμα.

Η Αποστολή των Ηνωμένων Εθνών στη Σιέρα Λεόνε εξουσιοδοτήθηκε, βάσει της Απόφασης 1389 του Συμβουλίου Ασφαλείας των Ηνωμένων Εθνών (2002), να συνδράμει στη διεξαγωγή της εκλογικής διαδικασίας.

Συνολικά 1.351 υποψήφιοι συμμετείχαν στις βουλευτικές εκλογές, εκπροσωπώντας δέκα κόμματα.Sierra Leone Presidential And Parliamentary Elections 14 May 2002: European Union Election Observation Mission Final Report Ευρωπαϊκή Ένωση

 2007 

Γενικές εκλογές διεξήχθησαν στις 11 Αυγούστου 2007. Στον πρώτο γύρο των προεδρικών εκλογών"Sierra Leone ready for elections: electoral official", Xinhua (People's Daily Online), 10 Αυγούστου 2007. κανείς από τους υποψηφίους δεν συγκέντρωσε το απαιτούμενο 55% των ψήφων,"Sierra Leone Presidential Runoff Set for September 8", VOA News, August 25, 25 Αυγούστου 2007. και ο δεύτερος γύρος διεξήχθη ανάμεσα στους 2 πρώτους υποψηφίους, τον Έρνεστ Μπάι Κορόμα από το Κογκρέσο Όλου του Λαού (APC) και τον Σολομόν Μπερέουα από το Λαϊκό Κόμμα της Σιέρα Λεόνε (SLPP), στις 8 Σεπτεμβρίου. Ο Κορόμα κέρδισε τις εκλογές με 54,6% των ψήφων."S Leone opposition win presidency", BBC News, 17 Σεπτεμβρίου 2007.

Στις βουλευτικές εκλογές κατήλθαν 566 υποψήφιοι για την πλήρωση 112 εδρών επί συνόλου 124.

 2012 

Προεδρικές και βουλευτικές εκλογές διεξήχθησαν στις 17 Νοεμβρίου 2012. Ο Έρνεστ Μπάι Κορόμα επανεξελέγη πρόεδρος με ποσοστό 58,7% των ψήφων έναντι 37,4% για τον Τζούλιους Μαάντα Μπίο. Το Κογκρέσο Όλου του Λαού (APC) κέρδισε 67 επί συνόλου 112 εδρών στο Κοινοβούλιο. Στις 23 Νοεμβρίου ο Κορόμα ορκίστηκε ξανά πρόεδροςSierra Leone's Koroma promises growth in new term  Reuters, 23 Νοεμβρίου 2012.

 2018 

Γενικές εκλογές διεξήχθησαν στις 7 Μαρτίου του 2018 για να εκλέξουν τον πρόεδρο, το Κοινοβούλιο και τα τοπικά συμβούλια.<div>O Πρόεδρος Κορόμα ανακοινώνει την ημερομηνία των εκλογών – 7η Μαρτίου 2018 , Sierra Leone Telegraph, 15 Φεβρουαρίου 2017 Ο κάτοχος της προεδρίας Έρνεστ Μπάι Κορόμα δεν διεκδίκησε νέα θητεία.

Κανένας προεδρικός υποψήφιος δεν έλαβε το 55% των ψήφων που απαιτούντο για να κερδίσει στον πρώτο γύρο, που σημαίνει ότι διενεργήθηκε δεύτερος γύρος της ψηφοφορίας στις 31 Μαρτίου μεταξύ των κορυφαίων δύο υποψηφίων, τον αρχηγό της αντιπολίτευσης, Τζούλιους Μαάντα Μπίο από το Λαϊκό Κόμμα της Σιέρα Λεόνε και τον Σαμούρα Καμάρα του κυβερνώντος Κογκρέσου Όλου του Λαού. Η διαφορά των δύο ήταν κάτω από 15.000 ψήφοι στον πρώτο γύρο. Ο Μπίο συνακόλουθα εκλέχθηκε πρόεδρος με ποσοστό 51,8% των ψήφων.

 Προηγούμενες βουλευτικές εκλογές 
 Πριν την ανεξαρτησία 
 1924 
Γενικές εκλογές πραγματοποιήθηκαν στην Αποικία και Προτεκτοράτο της Σιέρα Λεόνε για πρώτη φορά στις 28 Οκτωβρίου 1924.Akintola Wyse (2003) H. C. Bankole-Bright and Politics in Colonial Sierra Leone, 1919-1958, Cambridge University Press, σ. 57 Το Εθνικό Κογκρέσο της Βρετανικής Δυτικής Αφρικής κέρδισε και τις τρεις έδρες.John-Peter Pham (2005) Child Soldiers, Adult Interests: The Global Dimensions of the Sierra Leonean Tragedy, Nova Publishers, σ. 24

Το Σύνταγμα του 1924 εισήγαγε ένα Νομοθετικό Συμβούλιο 22 μελών, από τα οποία τα δώδεκα ήταν κυβερνητικοί αξιωματούχοι. Τα υπόλοιπα δέκα μέλη περιλάμβαναν δύο διορισμένους Ευρωπαίους εκπροσώπους εμπορικών συμφερόντων, τρεις εκλεγμένους Αφρικανούς από την Αποικία, τρεις διορισμένους ανώτατους αρχηγούς από το Προτεκτοράτο της Σιέρα Λεόνε (δύο Μέντε και έναν Τέμνε), έναν από κάθε επαρχία, καθώς και δύο διορισμένους Αφρικανούς από την Αποικία.Dolf Sternberger, Bernhard Vogel, Dieter Nohlen & Klaus Landfried (1978) Die Wahl der Parlamente: Band II: Afrika, Zweiter Halbband, σ. 1884

Οι τρεις αιρετές έδρες προέρχονταν από μονοεδρικές περιφέρειες: δύο αστικές και μία αγροτική. Το δικαίωμα ψήφου περιοριζόταν σε εγγράμματους Αφρικανούς άνω των 21 ετών που κατείχαν περιουσία αξίας τουλάχιστον £10 στις αστικές περιοχές ή £6 στην αγροτική. Από τον πληθυσμό των περίπου 25.000 κατοίκων, μόνο 1.866 άτομα εγγράφηκαν για να ψηφίσουν: 1.016 στο Φρίταουν, 511 στην άλλη αστική περιφέρεια και 339 στην αγροτική.
Μετά τις εκλογές, ο κυβερνήτης Τσαρλς Τέρνερ διόρισε τρεις ανώτατους αρχηγούς: τον Μπάι Κούμπα της φυλής Μαντέ, τον Μπάι Κόμπα της φυλής Τέμνε του Βασιλείου της Κόγια και τον Τάκερ της αρχηγίας Νανγκόμπα Μπούλομ.Wyse, σ. 58

 1929-1957 
Ακολούθησαν βουλευτικές εκλογές τα έτη 1929, 1934, 1939, 1943, 1951 (οπότε τα μέλη του Νομοθετικού Συμβουλίου αυξήθηκαν σε 35) και το 1953 διορίστηκε επικεφαλής υπουργός ο Μίλτον Μαργκάι  και τελευταία φορά πριν από την ανεξαρτησία, τον Μάιο του 1957.

 1957 
Γενικές εκλογές διεξήχθησαν στην Αποικία και το Προτεκτοράτο της Σιέρα Λεόνε τον Μάιο του 1957. Συνολικά 39 έδρες ήταν προς εκλογή, ενώ ακόμη 12 ανώτατοι αρχηγοί (paramount chiefs) εξελέγησαν έμμεσα.

Το Λαϊκό Κόμμα της Σιέρα Λεόνε (SLPP), με επικεφαλής τον Μίλτον Μαργκάι, κέρδισε την πλειοψηφία των εκλεγμένων εδρών,Dieter Nohlen, Michael Krennerich & Bernhard Thibaut (1999) Elections in Africa: A data handbook, σ. 799  και εξασφάλισε την υποστήριξη και των 12 αρχηγών καθώς και οκτώ από τους δέκα ανεξάρτητους υποψηφίους.Bundu, A. (2001) Democracy by Force?: A Study of International Military Intervention in Sierra Leone 1991–2000 σ. 32 Ο Μαργκάι οδήγησε τη χώρα στην ανεξαρτησία το 1961.

 Μετά την ανεξαρτησία 
 1962 
Γενικές εκλογές διεξήχθησαν στη Σιέρα Λεόνε στις 25 Μαΐου 1962, λίγο περισσότερο από ένα χρόνο μετά την ανεξαρτησία της χώρας από το Ηνωμένο Βασίλειο. Αυτές ήταν οι πρώτες εκλογές που διεξήχθησαν με καθολική ψηφοφορία. Τις εκλογές κέρδισε το κυβερνών Λαϊκό Κόμμα της Σιέρα Λεόνε (SLPP), αν και το κόμμα έλαβε λιγότερες ψήφους από τους ανεξάρτητους υποψηφίους.Dieter Nohlen, Michael Krennerich & Bernhard Thibaut (1999) Elections in Africa: A data handbook, σελ. 798–799  Ο ηγέτης του SLPP, Μίλτον Μαργκάι, παρέμεινε πρωθυπουργός της Σιέρα Λεόνε.

Συνολικά 216 υποψήφιοι διεκδίκησαν τις 62 έδρες, εκ των οποίων επτά κερδήθηκαν χωρίς αντίπαλο· τέσσερις από το SLPP, δύο από το Κόμμα Όλου του Λαού (APC) και μία από έναν ανεξάρτητο υποψήφιο. Το SLPP υπέδειξε 59 υποψηφίους, το APC 32, το Κίνημα Προοδευτικής Ανεξαρτησίας της Σιέρα Λεόνε και το Ενωμένο Προοδευτικό Κόμμα (Σιέρα Λεόνε) από τέσσερις υποψηφίους το καθένα. Οι υπόλοιποι 117 υποψήφιοι ήταν ανεξάρτητοι.Dolf Sternberger, Bernhard Vogel, Dieter Nohlen & Klaus Landfried (1978) Die Wahl der Parlamente: Band II: Afrika, Zweiter Halbband, σελ. 1903

 1967 
Γενικές εκλογές διεξήχθησαν στις 17 Μαρτίου 1967.Humphrey J. Fisher (1969) "Elections and Coups in Sierra Leone, 1967" The Journal of Modern African Studies Τόμ. 7, Αρ. 4, σελ. 611–636 Τις εκλογές κέρδισε το αντιπολιτευόμενο Κόμμα Όλου του Λαού (APC), γεγονός που σηματοδότησε την πρώτη φορά που ένα κυβερνών κόμμα έχανε εκλογές στην υποσαχάρια Αφρική (εξαιρουμένων των λευκών καθεστώτων της Νότιας Αφρικής και της Νότιας Ροδεσίας).End of the Exception Time, 31 Μαρτίου 1967John L. Hirsch (2001) Sierra Leone: Diamonds and the Struggle for Democracy

Ωστόσο, το APC ανατράπηκε με στρατιωτικό πραξικόπημα λίγες ώρες μετά την ανάληψη της εξουσίας. Το κόμμα αποκαταστάθηκε στην κυβέρνηση μετά από αντεπανάσταση το επόμενο έτος και εγκαθίδρυσε μια μακροχρόνια δικτατορία.

Αν και το Λαϊκό Κόμμα της Σιέρα Λεόνε (SLPP) είχε κερδίσει τις εκλογές του 1962 στη Σιέρα Λεόνε, είχε γίνει ολοένα και πιο αντιδημοφιλές. Αυτό οφειλόταν εν μέρει στις αποτυχημένες προσπάθειες του Άλμπερτ Μαργκάι να μετατρέψει τη χώρα σε μονοκομματικό κράτος, σε κατηγορίες για διαφθορά, καθώς και σε προσπάθειες παρεμπόδισης των αντιπολιτευόμενων κομμάτων από το να κατεβάσουν υποψηφίους ενάντια σε αυτόν και άλλους τρεις υποψηφίους του SLPP.

Οι εκλογές είχαν και εθνοτικό χαρακτήρα· το SLPP υποστηριζόταν κυρίως από τους Μέντε, Σέρμπρο και Φούλα, ενώ το APC ήταν δημοφιλές μεταξύ των Τέμνε, Σούσου, Λόκο, Μαντίνκα και Κρεολών της Σιέρα Λεόνε. Η αντιπάθεια προς το SLPP ενισχύθηκε από την προώθηση πολλών Μέντε σε σημαντικές θέσεις στη δημόσια διοίκηση, καθώς και από την αυξανόμενη κυριαρχία τους στον στρατό της χώρας.Donald L. Horowitz (1985) Ethnic Groups in Conflict

 1973 
Γενικές εκλογές διεξήχθησαν στις 15 Μαΐου 1973. Το αποτέλεσμα ήταν μια νίκη για το Κόμμα Όλου του Λαού (APC), το οποίο κέρδισε τις 84 από τις 85 αιρετές έδρες. Ωστόσο, το κύριο αντιπολιτευόμενο κόμμα, το Λαϊκό Κόμμα της Σιέρα Λεόνε (SLPP), μποϊκόταρε τις εκλογές λόγω βίας και καταγγελιών για παρατυπίες,Sierra Leone: History Nations Encyclopedia και οι περισσότεροι υποψήφιοι του APC εκλέχθηκαν χωρίς αντίπαλο.

 1977 
Οι επόμενες βουλευτικές εκλογές διεξήχθησαν στις 6 Μαΐου 1977. Ήταν οι τελευταίες πολυκομματικές εκλογές που διεξήχθησαν στη χώρα μέχρι τις εκλογές του 1996.

Οι εκλογές προκηρύχθηκαν πρόωρα από τον πρόεδρο Σιάκα Στίβενς μετά την κήρυξη κατάστασης έκτακτης ανάγκης εξαιτίας φοιτητικών ταραχών νωρίτερα μέσα στη χρονιά.

Κατά τις εκλογές, μόνο 41 από τις άμεσα εκλεγμένες έδρες και μία από τις έμμεσα εκλεγμένες έδρες των παραδοσιακών αρχηγών τέθηκαν σε πραγματικό ανταγωνισμό (στις υπόλοιπες 36 άμεσα και 11 έμμεσα εκλεγμένες έδρες, το Κόμμα Όλου του Λαού – APC – ήταν το μόνο κόμμα με υποψήφιο).

Η προεκλογική περίοδος σημαδεύτηκε από βία, και σε οκτώ εκλογικές περιφέρειες οι εκλογές δεν πραγματοποιήθηκαν τη μέρα των εκλογών αλλά σε μεταγενέστερη ημερομηνία.Sierra Leone Inter-Parliamentary Union

Για πρώτη φορά, υπήρξαν και τρεις προεδρικοί διορισμοί στο Κοινοβούλιο της Σιέρα Λεόνε.
Την επόμενη χρονιά, μέσω δημοψηφίσματος, εγκρίθηκε ένα νέο σύνταγμα που καθιστούσε τη χώρα μονοκομματικό κράτος, με το Κόμμα Όλου του Λαών (APC) ως το μόνο νόμιμο πολιτικό κόμμα.

Οι εκλογές που διεξήχθησαν υπό αυτό το καθεστώς πραγματοποιήθηκαν τα έτη 1982, 1985 και 1986.

 1982 
Βουλευτικές εκλογές διεξήχθησαν την 1η Μαΐου 1982. Ήταν οι πρώτες εκλογές αφότου η χώρα είχε μετατραπεί σε μονοκομματικό κράτος σύμφωνα με το σύνταγμα του δημοψηφίσματος του 1978, με το Κόμμα Όλου του Λαού (APC) να αποτελεί το μοναδικό νόμιμο κόμμα.

Έπειτα από τροποποίηση του συντάγματος το 1981, πριν τις εκλογές διεξήχθησαν κομματικές προκριματικές εκλογές για να επιλεγούν έως και τρεις υποψήφιοι (όλοι επιλεγμένοι από το APC) για κάθε μία από τις 85 εκλογικές περιφέρειες.Sierra Leone Inter-Parliamentary Union Ως αποτέλεσμα, οι εκλογές διεξήχθησαν σε 66 από τις 85 περιφέρειες (στις υπόλοιπες 19 δεν υπήρχε αντίπαλος· οι 13 από αυτές ανήκαν σε υπουργούς της κυβέρνησης).
Οι εκλογές αμαυρώθηκαν από βίαια επεισόδια, στα οποία σκοτώθηκαν έως και 50 άτομα.Sierra Leone Voids Some Election Returns New York Times, 3 Μαΐου 1982 Το APC χρησιμοποίησε τον στρατό για να καταστείλει υποστηρικτές της αντιπολίτευσης από το Λαϊκό Κόμμα της Σιέρα Λεόνε (SLPP), σε αυτό που έμεινε γνωστό ως ο «πόλεμος του Ndogboyosoi (κακό πνεύμα του δάσους)».Introduction: the struggle for power and peace in Sierra Leone  Conciliation Resources

Εκτός από τις 85 αιρετές έδρες, το Κοινοβούλιο της Σιέρα Λεόνε αποτελούνταν επίσης από 12 παραδοσιακούς αρχηγούς που εκλέγονταν μέσω φυλετικών συμβουλίων και 7 βουλευτές που διορίζονταν από τον πρόεδρο Σιάκα Στίβενς.

 1986 
Βουλευτικές εκλογές διεξήχθησαν στις 29 και 30 Μαΐου 1986. Καθώς η χώρα ήταν τότε μονοκομματικό κράτος, το Κόμμα Όλου του Λαού (APC) ήταν το μόνο κόμμα που επιτρεπόταν να συμμετάσχει. Ήταν οι τελευταίες εκλογές που διεξήχθησαν υπό το σύνταγμα του δημοψηφίσματος του 1978, καθώς το δημοψήφισμα του 1991 επανέφερε τη χώρα σε πολυκομματικό σύστημα.

Οι εκλογές προκηρύχθηκαν πρόωρα, μετά τη διάλυση του κοινοβουλίου πριν από τη λήξη της θητείας του. Αυτό φέρεται να έγινε με σκοπό την «εκλογή ενός Κοινοβουλίου που θα ενίσχυε τη "νέα τάξη" οικονομικών μεταρρυθμίσεων και δημόσιας ευθύνης» που προωθούσε ο νέος πρόεδρος, Τζόζεφ Σαϊντού Μομόχ.Sierra Leone Inter-Parliamentary Union

Από τις βουλευτικές εκλογές του 1982, το κοινοβούλιο είχε διευρυνθεί από 104 σε 127 μέλη, με την προσθήκη 20 ακόμη αιρετών βουλευτών και τριών διορισμένων από τον πρόεδρο. Το APC υπέβαλε 335 υποψηφιότητες για τις εκλογές, οι οποίες αρχικά ήταν προγραμματισμένες για τις 15 και 16 Μαΐου. Υπήρχαν περίπου 2 εκατομμύρια εγγεγραμμένοι ψηφοφόροι.

 1996-2023 
Βλέπε προεδρικές (γενικές) εκλογές παραπάνω. Οι βουλευτικές εκλογές των ετών 1996, 2002, 2007, 2012, 2018 και 2023 διεξήχθησαν ταυτόχρονα με τις προεδρικές.

Δημοψηφίσματα 
 1978 
Ένα συνταγματικό δημοψήφισμα διεξήχθη στις 12 Ιουλίου 1978. Οι τροποποιήσεις στόχευαν στην καθιέρωση ενός προεδρικού μονοκομματικού κράτους με το Κογκρέσο Όλου του Λαού (APC) ως το μοναδικό νόμιμο κόμμα. Το νέο σύνταγμα, που υιοθετήθηκε από το Κοινοβούλιο τον Μάιο, υποβλήθηκε σε δημόσια έγκριση μέσω αυτού του δημοψηφίσματος. Τα επίσημα αποτελέσματα έδειξαν ότι πάνω από το 97% ψήφισε υπέρ, αλλά το δημοψήφισμα έχει ευρέως περιγραφεί ως «βαθιά νοθευμένο».Gberie, Lansana. (2005) A Dirty War in West Africa: The RUF and the Destruction of Sierra Leone, Indiana University Press

Ο ηγέτης του APC και πρόεδρος Σιάκα Στίβενς υποστήριζε έντονα την καθιέρωση μονοκομματικού συστήματος, υποστηρίζοντας ότι αυτό ήταν πιο "Αφρικανικό" από τη δυτικού τύπου δημοκρατία.

Μετά το δημοψήφισμα, ο Στίβενς ορκίστηκε για άλλη μια επταετή θητεία. Στις επόμενες προεδρικές εκλογές το 1985, οι ψηφοφόροι είχαν τη δυνατότητα να υποστηρίξουν ή να αντιταχθούν στον διάδοχό του, Τζόζεφ Σαϊντού Μομόχ, χωρίς να υπάρχουν αντίπαλοι υποψήφιοι. Οι 15 βουλευτές του Λαϊκού Κόμματος της Σιέρα Λεόνε που εκλέχθηκαν στις εκλογές του 1977 προσχώρησαν στο APC.Chronology Conciliation Resources

Η Σιέρα Λεόνε παρέμεινε μονοκομματικό κράτος μέχρι το 1991, όταν ένα δημοψήφισμα κατήργησε το σύνταγμα του 1978Άρθρο 190 Σύνταγμα της Σιέρα Λεόνε, 1991 και επανέφερε το πολυκομματικό πολιτικό σύστημα.

 1991 
Ένα δημοψήφισμα για ένα νέο σύνταγμα διεξήχθη τον Αύγουστο του 1991. Η ψηφοφορία πραγματοποιήθηκε σε τέσσερις ημέρες (23, 26, 28 και 30 Αυγούστου).August 1991 Constitutional Referendum African Elections database Το νέο σύνταγμα επανέφερε το πολυκομματικό πολιτικό σύστημα, καθώς η χώρα είχε καθιερωθεί ως μονοκομματικό κράτος από το συνταγματικό δημοψήφισμα του 1978 που κατέστησε το Κογκρέσο Όλου του Λαού ως το μοναδικά νόμιμο κόμμα.

Από τους περίπου 2,5 εκατομμύρια ψηφοφόρους, η συμμετοχή ήταν γύρω στο 75%. Το νέο σύνταγμα εγκρίθηκε από περίπου το 80% των ψηφοφόρων, και τέθηκε σε ισχύ την 1η Οκτωβρίου. Ως αποτέλεσμα, το σύνταγμα του 1978 καταργήθηκε. Λόγω ενός πραξικοπήματος οκτώ μήνες μετά το δημοψήφισμα, οι πρώτες εκλογές βάσει του νέου συντάγματος δεν πραγματοποιήθηκαν παρά το 1996.

 Παραπομπές